Atzinumi 22-TA-3220
Izdrukāts 20.07.2023. 10.50
Atzinumi 22-TA-3220
Izdrukāts 20.07.2023. 10.50
22-TA-3220: Informatīvais ziņojums (Jauns)
Par oficiālās elektroniskās adreses ieviešanas progresu
TA saskaņojamie dokumenti
Informatīvais ziņojums 2.0
MK sēdes protokollēmuma projekts 2.0
Atzinuma sniedzējs
Tieslietu ministrija
Atzinums iesniegts
20.07.2023.
Atzinuma sniegšanas termiņš
20.07.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Informatīvais ziņojums
Informatīvais ziņojums "Par oficiālās elektroniskās adreses ieviešanas progresu"
	Iebildums
Atkārtoti vēršam uzmanību, ka Oficiālās elektroniskās adreses likuma 12. panta pirmā daļa jau noteic, ka, ja ir aktivizēts oficiālās elektroniskās adreses konts, valsts iestāde un privātpersona sazinās elektroniski un elektronisko dokumentu nosūta, izmantojot oficiālo elektronisko adresi. Savukārt, ja šā likuma 5. panta otrajā daļā minētā fiziskā persona, kurai ir aktivizēts oficiālās elektroniskās adreses konts, lūdz izmantot citu saziņas kanālu, lūgumu īpaši pamatojot, minēto lūgumu pēc iespējas ņem vērā un izmanto fiziskās personas norādīto dokumenta paziņošanas veidu. No minētā izriet, ka spēkā esošais regulējums jau šobrīd paredz oficiālās elektroniskās adreses prioritāti gan ikdienas saziņā ar privātpersonu, gan dokumentu paziņošanā. Tādējādi nav atbalstāms piedāvājums Paziņošanas likumā noteikt, ka rakstveida saziņa ar Uzņēmuma reģistra reģistros reģistrētajiem tiesību subjektiem notiek tikai ar e-pakalpojumu lietotņu un oficiālās elektroniskās adreses starpniecību. 
 
Papildus informējam, ka institūciju informēšanu par oficiālās elektroniskās adreses prioritāti saziņā ar privātpersonām un dokumentu paziņošanā un attiecīgi oficiālās elektroniskās adreses kā saziņas kanāla aktīvāku izmantošanu Tieslietu ministrijas ieskatā var panākt ar regulāriem izglītojošiem vai informatīviem pasākumiem, neveicot normatīvo aktu grozījumus. 
 
Ievērojot minēto, lūdzam svītrot informatīvā ziņojuma projekta 3.1. tabulas "E-adreses pasākumu plāns" 6. punktu. Papildus lūdzam atbilstoši precizēt informatīvā ziņojuma tekstā esošo šī pasākuma skaidrojumu. 

